( 227 } 
première despéchie et faict doubler la poste à fin que si l’une fault, 
l’autre viegne à bon port. Je luy haye suplié voloir par la mesme pouste 
vous envoyer lettres pour rompre les assignacions ; mays il dict qu’il 
n'est pas ancores résolu sur ce, combien que je luy haye remonstré les 
dangiers et que sans argent vous ne poviés riens. T outesfoys , pour les 
aultres grandes afferes que je voys qu'il a en teste, je ne l’ousse altérer, 
ayps le prens en toute doulceur. 
J'hay comprins toutes les articles de nostre chargie en brevité pour 
havoir responce particulière sur tout et luy présenteray ce soir. Et cellon 
que je puys entendre de ses privés, il est assés enclin de vous complaire 
et de fere la plus grand part de ce que vous demandés, et ne tiendra poinct 
à soliciter et luy remonstrer toutes les chosses de bonne sorte. 
Nous havons faict diligence d'havoir les instructions de mons.r de 
Treves, mays elles ne se treuvent poinct ; et croy que l’hon ha honte 
de les nous monstrer. Toutesfoys mons.r le chancelier Suerteine nous ha 
baïllé un sommaire des articles desdites instructions, le quel j’haye trans- 
laté en françois et vous envoye icy enclous et hay bien remonstré à ceulx 
du conseil, comment je remonstreray Ce soir au roy, que tout ce qu'est 
contenu ausdites instructions est au déshoneur et dudit seigneur roy et de 
vous et de mons. de Treves, commant je leur hay déclairé et déclaireray 
d'article en article, vous advertissant que par ledit mons. de Treves 
l’'hon ne vous envoyoit pas un doy de povoir ; mays j'espère que devant 
que nous partons d'icy, les chosses se rabillieront toutes d’aultre sorte (4); 
car je cognoys bien qu'il havoit prins quelque suspeçon et qu'il havoit 
esté très mal incorporé ; mays ie ne cesse de le bien imformer de toutes 
chosses, Et pour ce ne serés poinct marrie si les chosses ne se despechent 
si tost à vostre volunté, car il luy fault aller au pied du plomb. 
Madame, nous sumes icy au bout du monde et ne povés pas havoir 
novelles si tost, mays j'espère que dedans deux ou trois jours ledit sgr. 
roy partira pour aller à Constance à l'assemblée de ses princeps et gens 
d'armes, que sera Le xnn° de ce moys, et de là haurés novelles plus sovent. 
Et à ce que je cognoys, vous verrés ledit seigneur roy plus tost que vous 
nr 
(1) H paraît que ces instructions, dont Gattinara se montre si mécontent, auront 
été révoquées ; le sommaire mentionné ci-dessus existe dans nos archives. 
